บาทเปิด 31.19บาทต่อดอลลาร์อ่อนค่า
บาทเปิด 31.19บาทต่อดอลลาร์อ่อนค่าเงินบาทเปิดตลาด 31.19บาทต่อดอลลาร์อ่อนค่า ตลาดรอลุ้นคำวินิจฉัยพ.ร.บ.งบประมาณฯ ของศาลรธน.วันนี้ 
7 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.19 บาท/ดอลลาร์ จากเย็นวานนี้ที่ปิดตลาดที่ระดับ 31.08 บาท/ดอลลาร์
"เมื่อวานสิ่งที่ ธปท.ออกมาพูดมีผลทำให้เงินบาทอ่อนค่าขึ้นมา ส่วนวันนี้หลักๆ ให้จับตาคำวินิจฉัยของศาลรัฐธรรมนูญเกี่ยวกับงบประมาณรายจ่ายประจำปี 63 รวมถึงรายละเอียดเนื้อหาขอคำตัดสินว่าจะส่งผลให้การเบิกจ่ายงบประมาณล่าช้าออกไปแค่ไหน" นักบริหารเงิน กล่าว
นักบริหารเงิน คาดกรอบการเคลื่อนไหวของเงินบาทในวันนี้จะอยู่ระหว่าง 31.10 - 31.30 บาท/ดอลลาร์